****

 **ТЕХНИЧКА СПЕЦИФИКАЦИЈА**

**Пројетно техничка документација за изградњу електроенергетских инсталација за употребу обновљивих извора енергије у објектима јавне намене**

**Увод**

Пројектним задатаком потребно је обухватити четири локације предвиђене за изградњу и пуштање у рад Соларних Електрана Мали Зворник снаге 50 кW (снага Соларне Електране се односи за сваку локацију засебно):

* Локација 1: Зграда општинске управе општине Мали Зворник, на к.п. 605 КО Мали Зворник
* Локација 2: Зграда Основне школе „Бранко Радичевић“ Мали Зворник, на к.п. 554/2 КО Мали Зворник
* Локација 3: Зграда Основне школе „Никола Тесла“, Велика Река, на к.п. 3328 КО Велика Река
* Локација 4: Зграда Основне школе „Стеван Филиповић“, Радаљ, на к.п. 835/1 КО Радаљ

**Општи подаци:**

**Објекти:** Соларне Електране Мали Зворник

**Инвеститор:** Општина Мали Зворник

**Технички опис:**

Пројектним задатком потребно је израдити следећу врсту пројектно - техничке документације:

1. **Идејно Решење (које садржи предмер и предрачун),**
2. **Идејни пројекат са извршеном техничком контролом**.

 Израдом пројектно - техничке документације пројектант се обавезује да на четири локације дефинисане у уводном делу, пројектује Соларну Електрану номиналне снаге 50 кW (снага Соларне Електране се односи за сваку локацију засебно).

 Соларну електрану пројектовати за изградњу на крововима објеката:

1. општинске управе општине Мали Зворник, на к.п. 605 КО Мали Зворник
2. Основне школе „Бранко Радичевић“ Мали Зворник, на к.п. 554/2 КО Мали Зворник
3. Основне школе „Никола Тесла“, Велика Река, на к.п. 3328 КО Велика Река
4. Основне школе „Стеван Филиповић“, Радаљ, на к.п. 835/1 КО Радаљ

уз постављање подконструкције одговарајућег материјала, као и соларних моно кристалних панела и инвертера. Оријентацију и угао соларних панела одређује пројектант на основу положаја сваког објекта зграде засебно, узимајући у обзир светлости највише изложену страну објекта.

 Пројектом предвидети и повезивање Соларне Електране на јавну електроенергетску мрежу.

 Пројектовање вршити према законским прописима и правилима струке за израду пројектно – техничке документације и прибављање дозвола и сагласности за ову врсту производних и дистрибутивних електрорнергетских постројења. Пројектом извршити избор одговарајућих соларних панела, дати технички опис уградње Соларне Електране као и одговарајуће цртеже и детаље повезивања опреме.

 **Пројектно – техничку документацију урaдити према:**

* Важећим прописима за ову врсту инвестиција, правилима струке као и у складу са захтевом инвеститора,
* Уредбе o критеријумима, условима и начину обрачуна потраживања и обавеза између купца – произвођача и снабдевача „Службени Гласник РС“ бр. 83/21 и бр. 74/22,
* Пројектно - техничкој документацији објекта у или према (минимум) хоризонталним пресецима – основама објекта (уколико због старости или другог разлога архива или други извор не поседује целокупну пројектно – техничку документацију објекта),
* Предвидети одговарајућу заштиту, системску и заштиту вода за правилан и безбедан рад, узимајући у обзир Закон о безбедности и здрављу на раду,
* Предвидети напајање потрошача у објектима ел.енергијом из Соларне Електране,
* Укупна инсталисана снага Соларне Електране је 50 кW за сваку локацију засебно.

*НАПОМЕНА:* При изради пројектно – техничке документације придржавати се важећих прописа и препорука. Пројектом предвидети савремена техничко – технолошка решења и квалитетне материјале. **Инвеститор обезбеђује потребне техничке и геодетске подлоге** **и услове и сагласности надлежних органа или може да путем Изјаве наведену обавезу повери пројектанту.**

Све захтеве путем ЦЕОП-а у поступку спровођења обједињене процедуре електронским путем подносиће Извршилац посла, по основу овлашћења које ће добити по закључењу уговора о јавној набавци, док трошкове такси сноси наручилац – општинска управа Мали Зворник.